Α4-0341/96

Απόφαση σχετικά με την κοινή θέση που καθόρισε το Συμβούλιο για την έγκριση κανονισμού του Συμβουλίου που αφορά τις δράσεις στον τομέα του ιού HIV/AIDS στις αναπτυσσόμενες χώρες (C4-0372/96 - 95/0164(SYN))

(Διαδικασία συνεργασίας: δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη την κοινή θέση του Συμβουλίου (C4-0372/96 - 95/0164(SYN)) ((ΕΕ C 264 της 11.9.1996, σελ. 21)),

- έχοντας υπόψη τη γνωμοδότησή του σε πρώτη ανάγνωση ((ΕΕ C 152 της 27.05.1996, σελ. 36)) σχετικά με την πρόταση της Επιτροπής προς το Συμβούλιο (COM(95)0293) ((ΕΕ C 252 της 28.09.1995, σελ. 4)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 189 Γ της Συνθήκης ΕΚ,

- έχοντας υπόψη το άρθρο 67 του Κανονισμού του,

- έχοντας υπόψη τη σύσταση για τη δεύτερη ανάγνωση της Επιτροπής Ανάπτυξης και Συνεργασίας (A4-0341/96),

1. τροποποιεί ως ακολούθως την κοινή θέση

2. αναθέτει στον Πρόεδρό του να διαβιβάσει την παρούσα απόφαση στο Συμβούλιο και στην Επιτροπή.

(Τροπολογία 1)

Τίτλος

>Αρχικό κείμενο>

Κανονισμός (ΕΚ) του Συμβουλίου για τις δράσεις στον τομέα για τον ιό ΗΙV και το AIDS στις αναπτυσσόμενες χώρες.

>Κείμενο μετά την ψηφοφορία στο ΕΚ>

Κανονισμός (ΕΚ) του Συμβουλίου για τις δράσεις στον τομέα του HIV/AIDS και των σεξουαλικώς μεταδιδόμενων ασθενειών στις αναπτυσσόμενες χώρες.

(Τροπολογία 2)

Πρώτη αιτιολογική σκέψη

>Αρχικό κείμενο>

ότι η αρμόδια επί του προϋπολογισμού αρχή αποφάσισε, στο πλαίσιο του προϋπολογισμού 1988, να δημιουργήσει μια γραμμή με σκοπό την καταπολέμηση της επιδημίας του HIV/AIDS[semigr ]

>Κείμενο μετά την ψηφοφορία στο ΕΚ>

ότι η αρμόδια επί του προϋπολογισμού αρχή αποφάσισε, στο πλαίσιο του προϋπολογισμού 1988, να δημιουργήσει μια γραμμή με σκοπό την καταπολέμηση της επιδημίας του HIV/AIDS, μέσω του οποίου θα επιχειρήσει την ανάπτυξη δράσεων καινοτόμων και όχι απλώς συμπληρωματικών με εκείνες που ήδη εκτελούνται σε άλλα επίπεδα[semigr ]

(Τροπολογία 5)

Αιτιολογική σκέψη 6α (νέα)

>Κείμενο μετά την ψηφοφορία στο ΕΚ>

ότι το Ευρωπαϊκό Κοινοβούλιο στο ψήφισμά του της 15ης Νοεμβρίου 1995 σχετικά με την ανακοίνωση της Επιτροπής στο Συμβούλιο και το Ευρωπαϊκό Κοινοβούλιο όσον αφορά την πολιτική της Κοινότητας και των κρατών μελών για το AIDS στις αναπτυσσόμενες χώρες(1) ζήτησε σημαντική αύξηση των πιστώσεων καθώς και εφαρμογή εμπεριστατωμένου προγράμματος δράσης για τον περιορισμό της εξάπλωσης της επιδημίας, καθώς και για τη βελτίωση των κοινωνικοοικονομικών συνεπειών της[semigr ]

(1) ΕΕ C 323 της 04.12.1995, σελ. 45

(Τροπολογία 6)

Ένατη αιτιολογική σκέψη

>Αρχικό κείμενο>

ότι εισάγεται στον παρόντα κανονισμό ποσό δημοσιονομικής αναφοράς, σύμφωνα με το σημείο 2 της δήλωσης του Ευρωπαϊκού Κοινοβουλίου, του Συμβουλίου και της Επιτροπής, της 6ης Μαρτίου 1995, για την περίοδο 1997-1999, χωρίς αυτό να θίγει τις αρμοδιότητες της αρμόδιας επί του προϋπολογισμού αρχής, όπως ορίζονται στη συνθήκη,

>Κείμενο μετά την ψηφοφορία στο ΕΚ>

Διαγράφεται

(Τροπολογία 7)

Άρθρο 1, παράγραφος 1, σημείο α)

>Αρχικό κείμενο>

α) μείωση της μετάδοσης του HIV/AIDS και της εξάπλωσης άλλων ασθενειών που μεταδίδονται δια της σεξουαλικής επαφής ή κατά τον τοκετό,

>Κείμενο μετά την ψηφοφορία στο ΕΚ>

α) μείωση της μετάδοσης του HIV/AIDS καθώς και της πρόληψης και της θεραπείας άλλων ασθενειών που μεταδίδονται δια της σεξουαλικής επαφής ή κατά τον τοκετό,

(Τροπολογία 9)

Άρθρο 2, παράγραφος 1, εισαγωγή

>Αρχικό κείμενο>

1. Μείωση της μετάδοσης του HIV/AIDS και της εξάπλωσης άλλων ασθενειών που μεταδίδονται δια της σεξουαλικής επαφής και κατά τον τοκετό με:

>Κείμενο μετά την ψηφοφορία στο ΕΚ>

1. Μείωση της μετάδοσης του HIV/AIDS καθώς και της πρόληψης και της θεραπείας άλλων ασθενειών που μεταδίδονται δια της σεξουαλικής επαφής και κατά τον τοκετό με:

(Τροπολογία 10)

Άρθρο 2, παράγραφος 1, σημείο α)

>Αρχικό κείμενο>

α) πληροφόρηση και αγωγή όσον αφορά τη σεξουαλικότητα και την αναπαραγωγική λειτουργία καθώς και τα δικαιώματα τα σχετικά με την αναπαραγωγή[semigr ] ειδική προσοχή θα δοθεί ώστε οι δράσεις να είναι ιδιαίτερα προσαρμοσμένες και προσιτές για τις ομάδες-στόχους, και ιδίως για τους πληθυσμούς που ζουν σε περιβάλλον υψηλού κινδύνου καθώς και στα άτομα και στις κοινότητες που είναι κοινωνικά και οικονομικά περισσότερο ευάλωτα, ειδικότερα δε στις γυναίκες και τους νέους,

>Κείμενο μετά την ψηφοφορία στο ΕΚ>

α) ενίσχυση των δράσεων επικοινωνίας, ενημέρωσης και εκπαίδευσης όσον αφορά τη σεξουαλικότητα και την αναπαραγωγική λειτουργία καθώς και τα δικαιώματα τα σχετικά με την αναπαραγωγή, δείχνοντας σεβασμό στην πολιτισμική ταυτότητα[semigr ] προς το σκοπό αυτό θα πρέπει να ληφθούν υπόψη οι φορείς που επηρεάζουν την κοινή γνώμη καθώς και τα μέσα μαζικής ενημέρωσης[semigr ] ειδική προσοχή θα δοθεί ώστε οι δράσεις να είναι ιδιαίτερα προσαρμοσμένες και προσιτές για τις ομάδες-στόχους, και ιδίως για τους πληθυσμούς που ζουν σε περιβάλλον υψηλού κινδύνου (πρόσφυγες, μετανάστες, διακινούμενοι εργαζόμενοι, στρατιωτικοί, κρατούμενοι, ιερόδουλοι, κ.α.) καθώς και στα άτομα και στις κοινότητες που είναι κοινωνικά και οικονομικά περισσότερο ευάλωτα, ειδικότερα δε στις γυναίκες και στους συντρόφους τους και τους νέους,

(Τροπολογία 11)

Άρθρο 2, παράγραφος 1, σημείο β)

>Αρχικό κείμενο>

β) καλύτερη οργάνωση του περιορισμού του HIV και των σεξουαλικώς μεταδιδόμενων νοσημάτων, μέσω καλύτερης διάγνωσης και θεραπείας αυτών των τελευταίων,

>Κείμενο μετά την ψηφοφορία στο ΕΚ>

β) καλύτερη οργάνωση του περιορισμού του HIV και των σεξουαλικώς μεταδιδόμενων νοσημάτων, μέσω προώθησης των μεθόδων καλύτερης διάγνωσης και θεραπείας αυτών των τελευταίων, στον πληθυσμό των αναπτυσσόμενων χωρών,

(Τροπολογία 12)

Άρθρο 2, παράγραφος 1, σημείο γ)

>Αρχικό κείμενο>

γ) βελτίωση της διαθεσιμότητας και της αξιοποίησης των διαφόρων μέσων και μεθόδων προστασίας, συμπεριλαμβανομένης της ασφάλειας των μεταγγίσεων αίματος και άλλων μορφών ένεσης,

>Κείμενο μετά την ψηφοφορία στο ΕΚ>

γ) βελτίωση της διαθεσιμότητας και της αξιοποίησης -ιδίως μέσω καλύτερης ενημέρωσης- των διαφόρων μέσων και μεθόδων προστασίας, καθώς και μέσω προώθησης της πώλησης, διανομής και επιδότησης προφυλακτικών, συμπεριλαμβανομένης της ασφάλειας των μεταγγίσεων αίματος και άλλων μορφών ένεσης,

(Τροπολογία 13)

Άρθρο 2, παράγραφος 1, σημείο δ)

>Αρχικό κείμενο>

δ) ενθάρρυνση της συνεκτίμησης της όλης προβληματικής HIV/AIDS στις διάφορες πολιτικές και στρατηγικές για την ανάπτυξη,

>Κείμενο μετά την ψηφοφορία στο ΕΚ>

δ) ενθάρρυνση της συνεκτίμησης της όλης προβληματικής HIV/AIDS στις διάφορες πολιτικές και στρατηγικές για την ανάπτυξη, μέσω μέτρων για την αξιοποίηση σχεδίων άλλου γενικού περιεχομένου ούτως ώστε να μπορούν όλοι όσοι μετέχουν στα σχέδια να εξασφαλίζουν ταυτόχρονα την ενημέρωση και την πρόληψη στον τομέα της υγείας, ενώ θα πρέπει να λαμβάνεται μέριμνα για την αποφυγή σύγκρουσης των σχεδίων άλλου γενικού περιεχομένου με την εκστρατεία κατά του AIDS,

(Τροπολογία 14)

Άρθρο 2, παράγραφος 1, σημείο ε)

>Αρχικό κείμενο>

ε) υποστήριξη μέτρων που αποσκοπούν στην χειραφέτηση των γυναικών και στην παροχή μέσων που ενθαρρύνουν την ευρεία χρησιμοποίηση διαφόρων μέσων και μεθόδων προστασίας κατά της μετάδοσης και προσβολής από τον HIV και τα σεξουαλικώς μεταδιδόμενα νοσήματα, τη δράση προς την κατεύθυνση αυτή και την προστασία της υγείας των παιδιών που θα γεννηθούν,

>Κείμενο μετά την ψηφοφορία στο ΕΚ>

ε) υποστήριξη μέτρων που αποσκοπούν στην ενίσχυση της δυνατότητας λήψης αποφάσεων των γυναικών, σε όλους τους τομείς της υγείας, συμπεριλαμβανομένων και όσων αφορούν τις σεξουαλικές σχέσεις, και στην παροχή μέσων που ενθαρρύνουν την ευρεία χρησιμοποίηση διαφόρων μέσων και μεθόδων προστασίας κατά της μετάδοσης και προσβολής από τον HIV και τα σεξουαλικώς μεταδιδόμενα νοσήματα, τη δράση προς την κατεύθυνση αυτή και την προστασία της υγείας των παιδιών που θα γεννηθούν, καθώς και μέτρα για την αύξηση της ευαισθητοποίησης των ανδρών και της συναίσθησης της ευθύνης τους για ασφαλή σεξουαλική συμπεριφορά[semigr ]

(Τροπολογία 15)

Άρθρο 2, παράγραφος 1, σημείο εα) (νέα)

>Κείμενο μετά την ψηφοφορία στο ΕΚ>

εα) προώθηση του διαλόγου με τις θρησκευτικές κοινότητες οι οποίες εξακολουθούν να απορρίπτουν μια δημόσια και ευρεία εκστρατεία κατά του AIDS,

(Τροπολογία 16)

Άρθρο 2, παράγραφος 2, εισαγωγή

>Αρχικό κείμενο>

2. Ενίσχυση του τομέα της υγείας και των κοινωνικών υπηρεσιών, ώστε να μπορούν να αντεπεξέρχονται στα αυξανόμενα βάρη τα οποία συνδέονται με την εξάπλωση της επιδημίας με:

>Κείμενο μετά την ψηφοφορία στο ΕΚ>

2. Ενίσχυση του τομέα της υγείας και των κοινωνικών υπηρεσιών, ώστε να μπορούν να αντεπεξέρχονται στα αυξανόμενα βάρη τα οποία συνδέονται με την εξάπλωση της επιδημίας και τη θεραπεία των σεξουαλικώς μεταδιδόμενων ασθενειών, με:

(Τροπολογία 17)

Άρθρο 2, παράγραφος 2 σημείο α)

>Αρχικό κείμενο>

α) ενίσχυση των υπηρεσιών υγείας, ιδίως των βασικών, με παρεμβάσεις που αποσκοπούν στην αύξηση της δυνατότητάς τους, σε εθνικό, περιφερειακό και τοπικό επίπεδο, να αναπτύσσουν δραστηριότητες πρόληψης και περίθαλψης και να βελτιώνουν την πρόσβαση των περισσότερο ευάλωτων ατόμων,

>Κείμενο μετά την ψηφοφορία στο ΕΚ>

α) ενίσχυση των υπηρεσιών υγείας και των εγκαταστάσεων υγειονομικής περίθαλψης, ιδίως των βασικών, με παρεμβάσεις που αποσκοπούν στην αύξηση της δυνατότητάς τους, σε εθνικό, περιφερειακό και τοπικό επίπεδο, να αναπτύσσουν δραστηριότητες πρόληψης και περίθαλψης και να βελτιώνουν την πρόσβαση των περισσότερο ευάλωτων ατόμων, συμπεριλαμβανομένης και της αυξανόμενης διάθεσης των φαρμάκων που προορίζονται για τη θεραπεία των σεξουαλικώς μεταδιδόμενων νοσημάτων[semigr ]

(Τροπολογία 18)

Άρθρο 2, παράγραφος 2 αα) (νέα)

>Κείμενο μετά την ψηφοφορία στο ΕΚ>

αα) μελέτη με στόχο τη δημιουργία ενός μηχανισμού αλληλεγγύης, κατόπιν πρωτοβουλίας της Ένωσης, ώστε να προωθείται η θεραπεία των προσβεβλημένων από τον ιό HIV ασθενών στις φτωχότερες χώρες. Προς το σκοπό αυτό, θα έπρεπε να αναζητηθούν λύσεις από κοινού με τις οργανώσεις του ΟΗΕ, τις συναφείς ΜΚΟ, και τα φαρμακευτικά εργαστήρια καθώς και σε συνεργασία με τα υγειονομικά συστήματα των ανεπτυγμένων χωρών, και ιδίως εκείνων της Ένωσης, για μια βέλτιστη εξισορρόπηση των απαιτήσεων Βορρά-Νότου με στόχο τη χρηματοδότηση του κόστους της θεραπείας,

(Τροπολογία 19)

Άρθρο 2, παράγραφος 2, σημείο γ)

>Αρχικό κείμενο>

γ) καλύτερη κατάρτιση του ιατρικού και παραϊατρικού προσωπικού,

>Κείμενο μετά την ψηφοφορία στο ΕΚ>

γ) υποστήριξη προγραμμάτων ενημέρωσης και επιμόρφωσης του τοπικού προσωπικού των υγειονομικών υπηρεσιών καθώς και προώθηση και ανάπτυξη ανταλλαγών ιατρικής συνεργασίας τόσο σε περιφερειακό όσο και σε διεθνές επίπεδο,

(Τροπολογία 20)

Άρθρο 2, παράγραφος 5, σημείο β)

>Αρχικό κείμενο>

β) ενθάρρυνση της αποφυγής των διακρίσεων και του στιγματισμού των προσώπων που έχουν προσβληθεί από τον ιό, ιδίως δια του κατάλληλου νομοθετικού πλαισίου,

>Κείμενο μετά την ψηφοφορία στο ΕΚ>

β) ενθάρρυνση της αποφυγής των διακρίσεων, του στιγματισμού της απομόνωσης και/ή της γκετοποίησης των προσώπων, λ.χ. προσφύγων και μεταναστών που έχουν προσβληθεί από τον ιό, μέσω ενημερωτικών εκστρατειών για την ευαισθητοποίηση της κοινής γνώμης, ιδίως δια του κατάλληλου νομοθετικού πλαισίου,

(Τροπολογία 21)

Άρθρο 3, πέμπτη παύλα

>Αρχικό κείμενο>

2. Βασικοί συλλογικοί φορείς και ιδιωτικοί φορείς, συμπεριλαμβανομένων των μη κυβερνητικών οργανισμών και των ενώσεων των γυναικών και των αντιπροσωπευτικών ενώσεων που μπορούν, ανάλογα με τις ειδικές γνώσεις που διαθέτουν, να συμβάλουν στην κατάστρωση, την εφαρμογή και την παρακολούθηση των στρατηγικών προτεραιότητας στον τομέα του HIV και του AIDS που περιγράφονται στο άρθρο

>Κείμενο μετά την ψηφοφορία στο ΕΚ>

2. Βασικοί συλλογικοί φορείς και ιδιωτικοί φορείς, συμπεριλαμβανομένων των μη κυβερνητικών οργανισμών και των οργανώσεων και ενώσεων γυναικών και των αντιπροσωπευτικών ενώσεων που μπορούν, ανάλογα με τις ειδικές γνώσεις που διαθέτουν, να συμβάλουν στην κατάστρωση, την εφαρμογή και την παρακολούθηση των στρατηγικών προτεραιότητας στον τομέα του HIV και του AIDS που περιγράφονται στο άρθρο

(Τροπολογία 22)

Άρθρο 4, παράγραφος 1

>Αρχικό κείμενο>

1. Στα μέσα που θα μπορούσαν να εφαρμοσθούν στο πλαίσιο των δράσεων που αναφέρονται στο άρθρο 2 περιλαμβάνονται μελέτες, η παροχή τεχνικής βοήθειας, η κατάρτιση ή ανάλογες υπηρεσίες, οι προμήθειες και τα έργα, οι διαχειριστικοί έλεγχοι και οι αποστολές αξιολόγησης και ελέγχου. Προτεραιότητα δίδεται στην ενίσχυση των δυνατοτήτων των οικείων χωρών, ειδικότερα με την κατάρτιση ανθρώπινου δυναμικού και με απώτερο στόχο τη βιωσιμότητα.

>Κείμενο μετά την ψηφοφορία στο ΕΚ>

1. Στα μέσα που θα μπορούσαν να εφαρμοσθούν στο πλαίσιο των δράσεων που αναφέρονται στο άρθρο 2 περιλαμβάνονται μελέτες, η παροχή τεχνικής βοήθειας, η κατάρτιση ή ανάλογες υπηρεσίες, οι προμήθειες και τα έργα, καθώς και οι διαχειριστικοί έλεγχοι με στόχο την αξιολόγηση και τη διενέργεια ελέγχου. Οι σχετικές δαπάνες υποβάλλονται στην αρμόδια επί του προϋπολογισμού αρχή πριν από την πρώτη ανάγνωση κάθε οικονομικού έτους. Προτεραιότητα δίδεται στην ενίσχυση των δυνατοτήτων των οικείων χωρών, ειδικότερα μέσω προγραμμάτων κατάρτισης που στοχεύουν στη μεγαλύτερη συμμετοχή και αυτονομία των δικαιούχων χωρών κατά την ανάληψη δράσεων για την παρεμπόδιση της εξάπλωσης του ιού[semigr ]

(Τροπολογία 23)

Άρθρο 4, παράγραφος 3, σημείο α) (νέο)

>Κείμενο μετά την ψηφοφορία στο ΕΚ>

3. α) η χρηματοδοτική συνεισφορά τοπικών εταίρων, ιδίως στο κόστος λειτουργίας, επιδιώκεται κατά προτεραιότητα σε περιπτώσεις στις οποίες το σχέδιο θεωρείται εναρκτήριο στάδιο μακροπρόθεσμης δραστηριότητας προκειμένου να εξασφαλιστεί ότι θα είναι δυνατόν να συνεχιστεί μονίμως η εφαρμογή των σχεδίων και μετά τη διακοπή της κοινοτικής χρηματοδότησης.

(Τροπολογία 24)

Άρθρο 4, παράγραφος 7, σημείο α) (νέο)

>Κείμενο μετά την ψηφοφορία στο ΕΚ>

7α. Η Επιτροπή υποβάλλει ετησίως στο Ευρωπαϊκό Κοινοβούλιο τα αποτελέσματα των προσπαθειών της στον τομέα της συγχρηματοδότησης και των εταιρικών σχέσεων, προκειμένου το Κοινοβούλιο να είναι σε θέση να ασκεί πολιτικό και δημοσιονομικό έλεγχο.

(Τροπολογία 25)

Άρθρο 6

>Αρχικό κείμενο>

Το ποσό δημοσιονομικής αναφοράς για την εφαρμογή του παρόντος προγράμματος, για την περίοδο 1997-1999, ανέρχεται σε 45 εκατ. ECU.

Οι ετήσιες πιστώσεις εγκρίνονται από την αρμόδια επί του προϋπολογισμού αρχή εντός των ορίων των δημοσιονομικών προοπτικών.

>Κείμενο μετά την ψηφοφορία στο ΕΚ>

Διαγράφεται

(Τροπολογία 26)

Άρθρο 7, παράγραφος 6

>Αρχικό κείμενο>

6. Η συμμετοχή σε προσκλήσεις για υποβολή προσφορών και σε συμβάσεις είναι ανοικτή επί ίσοις όροις σε όλα τα φυσικά και νομικά πρόσωπα των κρατών μελών και της αποδέκτριας χώρας, ενώ είναι δυνατόν να επεκταθεί και σε άλλες αναπτυσσόμενες χώρες και, σε δεόντως αιτιολογημένες εξαιρετικές περιπτώσεις, σε άλλες τρίτες χώρες.

>Κείμενο μετά την ψηφοφορία στο ΕΚ>

6. Η συμμετοχή σε προσκλήσεις για υποβολή προσφορών και σε συμβάσεις είναι ανοικτή επί ίσοις όροις σε όλα τα φυσικά και νομικά πρόσωπα των κρατών μελών και της αποδέκτριας χώρας, ενώ είναι δυνατόν να επεκταθεί και σε άλλες αναπτυσσόμενες χώρες και, σε δεόντως αιτιολογημένες εξαιρετικές περιπτώσεις, σε άλλες τρίτες χώρες.

(Τροπολογία 27)

Άρθρο 7, παράγραφος 7

>Αρχικό κείμενο>

7. Οι προμήθειες πρέπει να κατάγονται από τα κράτη μέλη ή από τη δικαιούχο χώρα ή από άλλη αναπτυσσόμενη χώρα. Σε εξαιρετικές και δεόντως αιτιολογημένες περιπτώσεις τα παρεχόμενα αγαθά είναι δυνατό να κατάγονται από άλλες χώρες.

>Κείμενο μετά την ψηφοφορία στο ΕΚ>

7. Οι προμήθειες θα πρέπει να κατάγονται από τα κράτη μέλη ή από τη δικαιούχο χώρα ή από άλλη αναπτυσσόμενη χώρα. Εξαιρέσεις είναι δυνατές μόνο κατόπιν συμφωνίας με την αρμόδια υπηρεσία, ιδιαίτερα όταν, σε άλλη περίπτωση, υπάρχει κίνδυνος να προκύψουν υψηλές ή δυσανάλογες δαπάνες για τις ενδιαφερόμενες χώρες.

(Τροπολογία 28)

Άρθρο 8

>Αρχικό κείμενο>

1. Η Επιτροπή επικουρείται από αρμόδια για ανάπτυξη γεωγραφική περιοχή.

>Κείμενο μετά την ψηφοφορία στο ΕΚ>

1. Η Επιτροπή επικουρείται από επιτροπή συμβουλευτικού χαρακτήρα, η οποία αποτελείται από τους εκπροσώπους των κρατών μελών και προεδρεύει ο εκπρόσωπος της Επιτροπής, και μάλιστα την εκάστοτε αρμόδια επιτροπή ανάλογα με τη δικαιούχο χώρα ή περιοχή:

>Κείμενο μετά την ψηφοφορία στο ΕΚ>

α) για τις χώρες της Αφρικής, της Καραϊβικής και του Ειρηνικού, την Επιτροπή του ΕΤΑ η σύσταση της οποίας αποφασίστηκε δυνάμει του άρθρου 21 της εσωτερικής συμφωνίας αριθ. 91/401/ΕΟΚ σχετικά με τη χρηματοδότηση και διαχείριση των ενισχύσεων της Κοινότητας στο πλαίσιο της Τέταρτης Σύμβασης Λομέ που συνήφθη στις 16 Ιουλίου 1990 από τους εκπροσώπους των κρατών μελών συνελθόντες στο πλαίσιο του Συμβουλίου(1)[semigr ]

>Κείμενο μετά την ψηφοφορία στο ΕΚ>

β) για τις χώρες της Μεσογείου, την επιτροπή που συνεστήθη βάσει του άρθρου 6 του κανονισμού (ΕΟΚ) του Συμβουλίου αριθ. 1762/92 σχετικά με την εφαρμογή των πρωτοκόλλων σχετικά με την χρηματοδιτική και τεχνική συνεργασία που συνήφθησαν μεταξύ της Κοινότητας και των μη κοινοτικών μεσογειακών χωρών(2)[semigr ]

>Κείμενο μετά την ψηφοφορία στο ΕΚ>

γ) για τις χώρες της Λατινικής Αμερικής και της Ασίας, την Επιτροπή που συνεστήθη βάσει του άρθρου 15 του κανονισμού (ΕΟΚ) του Συμβουλίου αριθ. 443/92 σχετικά με την χρηματοδότική και τεχνική βοήθεια και την οικονομική συμφωνία με αναπτυσσόμενες χώρες της Ασίας και της Λατινικής Αμερικής(3)

>Αρχικό κείμενο>

2. Ο αντιπρόσωπος της Επιτροπής υποβάλλει στην επιτροπή σχέδιο των μέτρων που πρέπει να ληφθούν. Η επιτροπή διατυπώνει τη γνώμη της για το σχέδιο αυτό εντός προθεσμίας που ορίζεται από τον πρόεδρό της σε συνάρτηση με τον επείγοντα χαρακτήρα του θέματος. Αποφασίζει με την πλειοψηφία που προβλέπεται στο άρθρο 148 παρ. 2 της Συνθήκης για την έκδοση των αποφάσεων που καλείται να λάβει το Συμβούλιο βάσει πρότασης της Επιτροπής. Κατά την ψηφοφορία στην Επιτροπή οι ψήφοι των κρατών μελών σταθμίζονται σύμφωνα με το προαναφερόμενο άρθρο. Ο Πρόεδρος δεν λαμβάνει μέρος στην ψηφοφορία.

>Κείμενο μετά την ψηφοφορία στο ΕΚ>

2. Ο αντιπρόσωπος της Επιτροπής υποβάλλει στην επιτροπή σχέδιο των μέτρων που πρέπει να ληφθούν. Η επιτροπή διατυπώνει τη γνώμη της για το σχέδιο αυτό εντός προθεσμίας που ορίζεται από τον πρόεδρό της σε συνάρτηση με τον επείγοντα χαρακτήρα του θέματος, ενδεχομένως κατόπιν ψηφοφορίας.

>Αρχικό κείμενο>

Η Επιτροπή λαμβάνει τα σχεδιαζόμενα μέτρα όταν είναι σύμφωνα με τη γνώμη της επιτροπής.

>Κείμενο μετά την ψηφοφορία στο ΕΚ>

Η γνωμοδότηση καταχωρείται στα πρακτικά[semigr ] πέραν τούτου, κάθε κράτος μέλος δικαιούται να ζητήσει να καταγραφεί η γνώμη του στα πρακτικά. Η Επιτροπή λαμβάνει κατά το δυνατόν υπόψη τη γνωμοδότηση της επιτροπής και την ενημερώνει εάν και κατά πόσον έχει ληφθεί υπόψη η γνωμοδότησή της.

>Αρχικό κείμενο>

Όταν τα σχεδιαζόμενα μέτρα δεν είναι σύμφωνα με τη γνώμη της επιτροπής, ή ελλείψει γνώμης, η Επιτροπή υποβάλλει χωρίς καθυστέρηση στο Συμβούλιο πρόταση σχετικά με τα μέτρα που πρέπει να ληφθούν. Το Συμβούλιο αποφασίζει με ειδική πλειοψηφία.

Αν, κατά τη λήξη της προθεσμίας 3 μηνών από την υποβολή της πρότασης το Συμβούλιο δεν έχει αποφανθεί, τα προτεινόμενα μέτρα θεσπίζονται από την Επιτροπή.

>Κείμενο μετά την ψηφοφορία στο ΕΚ>

Οι συνεδριάσεις της επιτροπής είναι καταρχήν δημόσιες εκτός και αν ληφθεί συγκεκριμένη απόφαση, δεόντως αιτιολογημένη, περί του αντιθέτου και δημοσιευθεί εγκαίρως. Δύο εβδομάδες πριν από τις συνεδριάσεις της δημοσιεύονται οι ημερήσιες διατάξεις της. Δημοσιεύονται τα πρακτικά των συνεδριάσεών της και καταρτίζεται δημόσιος κατάλογος των δηλώσεων ενδιαφέροντος των μελών της.

_________________

(1) ΕΕ L 229 της 17.8.1991, σ. 288

(2) ΕΕ L 181 της 1.7.1992, σ. 1

(3) ΕΕ L 52 της 27.2.1992, σ. 1

(Τροπολογία 29)

Άρθρο 9

>Αρχικό κείμενο>

Μια φορά το έτος, στο πλαίσιο κοινής συνεδριάσεως των επιτροπών του άρθρου 8 παρ. 1, ανταλλάσσονται απόψεις κατόπιν εισηγήσεως του αντιπροσώπου της Επιτροπής σχετικά με τις γενικές κατευθύνσεις των δράσεων που θα εκτελεσθούν κατά το επόμενο έτος.

>Κείμενο μετά την ψηφοφορία στο ΕΚ>

Μια φορά το έτος, στο πλαίσιο κοινής συνεδριάσεως των επιτροπών του άρθρου 8 παρ. 1, ανταλλάσσονται απόψεις κατόπιν εισηγήσεως του αντιπροσώπου της Επιτροπής σχετικά με τις γενικές κατευθύνσεις των δράσεων που θα εκτελεσθούν κατά το επόμενο έτος. Η Επιτροπή καταρτίζει τους προς υποβολή γενικούς προσανατολισμούς επί τη βάσει ακροάσεων που πραγματοποιούνται με τις αρχές, τους εταιρικούς οργανισμούς και τους δικαιούχους στις αποδέκτριες χώρες.